ხავიერ ბარდემი

ხავიერ ბარდემი (; 1 მელახი, 1969)  — ესპანარი არტისტი. რე ოსკარიშ, ორქოშ გლობუსიშ, BAFTAშ დო გოიაშ ჯილდოეფიშ მაღვენჯი. თინა მაართა ესპანარი რე, ნამუქით ოსკარიშ ნომინანატი დო გომორძგვილქ იჸუნ.

ბიოგრაფია
ბარდემქ კარიერა დიჭყჷ ოდაბადე ესპანეთის. ჟირი ვითული როლიშ რსულებაშ უკული თიქ ოერეფოშქაშე დონეს ჩინებულქ იჸუ ჯულიან შნაბელიშ ფილმით „სოიშა დისერუნ“, სოდეთ არსულჷ კუბარი ჰომოსექსუალი ჭარუშ, რეინალდო არენაშ როლი. ათე როლიშო თიქ, მაართაქ ესპანარეფშე, დეინალუ ოსკარიშ ნომინაცია, ხოლო მიღჷ ვოლპიშ თასი. 2002 წანას თიქ მიღჷ მერზიება სტივენ სპილბერგიშ ფილმის „გიშაკერძაფილი არზი“ ვიტვერიშ როლს. თენა რდჷ როლი თხობელიშ, ნამუთ პოლიციარიშ, ანდერტონიშ (ტომ კრუზი) ჭოფუას ოცადუდჷ. ბარდემქ გაცხადჷ, ნამდა ვაულამუდჷ ტომ კრუზიშ თხოზინი დო როლი კოლინ ფარელს დაუთმჷ. 2004 წანას ბარდემქ მაჟირაშა მიღჷ ვოლპიშ თასი ფილმის „დინახლენ ზუღა“ რსულებური როლიშო. თაქ თინა ასახიერენდჷ ტეტრაფლეგიათ დოლეხაფირი რამონ სამპედროს. 2006 წანას თიქ ილაჸაფჷ მილოშ ფორმანიშ ფილმის „გოიაშ გეძირაფუეფი“, სოდეთ თიში პარტნიორი რდჷ ნატალი პორტმანი. ხოლო არსულჷ ფლორენტინო არისაშ როლი გაბრიელ გარსია მარკესიშ რომანიშ ეკრანიზაციას.

ბარდემიშ არძაშე დიდი წჷმოძინა რდჷ 2007 წანას ჯიმალეფი კოენეფიშ ფილმის „რჩინუეფიშო აკანი ვარე“ რსულებური ანტონ ჩიგურიშ როლი. ათე როლიშო თიქ მიღჷ ოსკარიშ, ორქოშ გლობუსიშ დო BAFTAშ ჯილდოეფი.

2008 წანას ქაკათჷ ვუდი ალენიშ ფილმის „ვიკი კრისტინა ბარსელონა“,სოდეთ ილაჸაფჷ მუმალი ალმასქუ პენელოპე კრუსწკჷმა ართო. 2012 წანას ქაკათჷ ჯეიმზ ბონდიშ სერიაშ ფილმის „სკაიფოლი“.

ფილმოგრაფია

პიჯული რინა
2007 წანაშე ბარდემი ურთიართობას რე ესპანარი არტისტი პენელოპე კრუსწკჷმა. თინეფქ 2010 წანას დიგურგინესჷ.

რესურსეფი ინტერნეტის


 ხავიერ ბარდემი  Suspes -ის ფილმების მონაცემთა ბაზაში

სქოლიო

კატეგორია:ესპანარი არტისტეფი
კატეგორია:დუნაბადი 1969
კატეგორია:ოსკარიშ მაღვენჯი კინოარტისტეფი